G7-leiers ontmoet koningin Elizabeth | Netwerk24
Deur Reuters 12 Junie 2021 10:52
Koningin Elizabeth het Vrydag pres. Joe Biden van Amerika ontmoet tydens die drie lange dae beraad waarin die groep van sewe ryk demokrasieë (G7) byeenkom.
Die 95-jarige monarg is deur haar seun prins Charles, sy vrou, Camilla, hertogin van Cornwall, en kleinseun prins William en sy vrou, Catherine, hertogin van Cambridge, vergesel.
Dit was hul eerste openbare geleentheid saam sedert die begrafnisdiens van prins Phillip in April vanjaar.
Die onthaal wat deur die monarg aangebied is, is by die Eden-projek, 'n tropiese reënwoud-bioom, gehou.
Die amptelike foto wat Vrydagaand van koningin Elizabeth en die G7-leierskap geneem is. Foto: Reuters
Terwyl die koningin vir 'n foto saam met die wêreldleiers geposeer het, het sy grappenderwys gesê: "Is julle veronderstel om te lyk asof julle julle geniet?" en 'n laggery veroorsaak.
"Ja," het die Britse premier, Boris Johnson, geantwoord.
"Ons geniet ons, ten spyte van ons voorkoms."
Dit was ook die eerste geleentheid vir die koningin om pres. Biden te ontmoet. Hy is die 13de Amerikaanse president in haar rekord-69 jaar van heerskappy.
"Joe en ek sien daarna uit om die koningin te ontmoet," het Jill, Biden se vrou, Donderdag gesê.
"Dit is 'n opwindende deel van die besoek vir ons."
Die egpaar sal na verwagting Sondag tee saam met die monarg by Windsor-kasteel drink nadat die beraad geëindig het.